29.pielikums
Ministru kabineta
2013.gada \_\_\_\_\_\_\_\_\_\_\_\_\_\_\_
noteikumiem Nr.\_\_\_\_\_

**Vispārējās vidējās izglītības izlīdzinošās programmas paraugs**

**I. Vispārīgais jautājums**

1. Vispārējās vidējās izglītības izlīdzinošā programma (turpmāk – izglītības programma) nodrošina personām, kuras ir ieguvušas arodizglītību, iespēju iegūt vispārējo vidējo izglītību vispārizglītojošā virzienā. Mācību ilgums – viens gads.

**II. Izglītības programmas mērķi un uzdevumi**

2. Izglītības programmas galvenos mērķus un uzdevumus nosaka valsts vispārējās vidējās izglītības standarts.

3. Izglītības programmas īpašais mērķis ir nodrošināt līdzsvarotu visu izglītības jomu mācību priekšmetu apguvi un attīstīt interesi par dažādiem cilvēku darbības un zinātnes virzieniem, turpinot un papildinot iepriekš apgūtās arodizglītības programmas saturu.

**III. Izglītības saturs**

4. Izglītības programmas obligāto saturu un obligātos mācību priekšmetus nosaka valsts vispārējās vidējās izglītības standarts.

**IV. Izglītības programmas īstenošanas plāns**

5. Izglītības programmas īstenošanu nosaka mācību priekšmetu un mācību stundu plāns:

|  |  |
| --- | --- |
| Mācību priekšmeti | Mācību stundu skaits |
| nedēļā | kopā izglītības programmā | arod-izglītības programmā | kopā |
| Obligātie mācību priekšmeti\* |
| Latviešu valoda | 3 | 105 | 90 | 195 |
| Mazākumtautību valoda un literatūra | 4 | 140 | 102 | 242 |
| Matemātika | 6 | 210 | 170 | 380 |
| Latvijas un pasaules vēsture | 4 | 140 | 40 | 180 |
| Pirmā svešvaloda | 4 | 140 | 120 | 260 |
| Otrā svešvaloda | 2 | 70 |   | 70 |
| Sports | 2 | 70 | 188 | 258 |
| Informātika | 1 | 35 | 40 | 75 |
| Fizika | 3 | 105 |   | 105 |
| Ķīmija | 2 | 70 |   | 70 |
| Bioloģija | 2 | 70 |   | 70 |
| Literatūra | 2 | 70 | 90 | 160 |
| Mūzika vai vizuālā māksla | 1 | 35 |   | 35 |
| Izvēles mācību priekšmeti\* |
| Ģeogrāfija | 2 | 70 | 70 | 140 |
| Ekonomika | 1 | 35 |   | 35 |
| Ētika | 1 | 35 |   | 35 |
| Filozofija | 1 | 35 |   | 35 |
| Kulturoloģija | 1 | 35 |   | 35 |
| Mājsaimniecība | 1 | 35 |   | 35 |
| Politika un tiesības | 1 | 35 |   | 35 |
| Psiholoģija | 1 | 35 |   | 35 |
| Veselības mācība | 1 | 35 |   | 35 |
| Izvēles mācību priekšmeti |   |   | 200 | 200 |
| Mācību stundu slodze | 36 | 1260 | 1008 | 2268 |

*\* – ievērojot valsts vispārējās vidējās izglītības standartā noteikto*

6. Izglītības iestādei, izstrādājot savu izglītības programmu, ir tiesības samazināt vai palielināt izglītības programmas paraugā doto ieteicamo mācību stundu skaitu mācību priekšmetā atbilstoši iepriekš apgūtajai arodizglītības programmai.

7. Izglītības iestādei apstiprinātā pedagogu darba samaksas fonda ietvaros ir tiesības atsevišķu mācību priekšmetu apguvei dalīt klasi grupās gan visās, gan daļā mācību stundu, kas paredzētas atbilstošajam mācību priekšmetam.

8. Izglītības programmā ārpus kopējās mācību stundu slodzes var iekļaut:

8.1. klases audzināšanas stundu;

8.2. stundas individuālajam darbam ar talantīgiem izglītojamiem atsevišķu mācību priekšmetu padziļinātai apguvei;

8.3. stundas individuālajam darbam ar izglītojamajiem, kuriem nepieciešama papildus palīdzība mācību satura apguvē mācību priekšmetā;

8.4. mākslinieciskās pašdarbības nodarbības.

9. Izglītojamajam, kurš kārtējā vai tēmas noslēguma vērtēšanā mācību gada laikā ir saņēmis vērtējumu zemāku par 4 ballēm, pēc viņa lūguma sniedz individuālu konsultāciju radušos mācību grūtību noskaidrošanai. Nepieciešamības gadījumā uz noteiktu periodu nodrošina atbalsta pasākumus mācību sasniegumu un mācīšanās prasmju uzlabošanai.

10. Izglītības programmas īstenošanā izglītības iestāde izmanto Valsts izglītības satura centra apstiprināto mācību literatūru.

**V. Prasības attiecībā uz iepriekš iegūto izglītību**

11. Pamats izglītojamā uzņemšanai izglītības programmā ir atestāts par arodizglītību un sekmju izraksts, kas apliecina, ka ir apgūta arodizglītības programma ne mazāk kā 4230 stundu apjomā.

**VI. Iegūtās izglītības vērtēšanas kritēriji un kārtība**

12. Izglītojamo iegūtās vispārējās vidējās izglītības vērtēšanas pamatprincipi, kritēriji, kārtība, obligātie valsts pārbaudījumi, kā arī mācību sasniegumu vērtēšanas formas un metodiskie paņēmieni noteikti valsts vispārējās vidējās izglītības standartā.

13. Par izglītības programmas apguvi izglītojamie saņem atestātu par vispārējo vidējo izglītību, sekmju izrakstu un vispārējās vidējās izglītības sertifikātu Ministru kabineta noteiktajā kārtībā.

**VII. Izglītības programmas īstenošanai nepieciešamo pedagogu,**

**finanšu un materiālo līdzekļu izvērtējums un pamatojums**

14. Izglītības programmas īstenošanai nepieciešamo pedagogu profesiju un amatu sarakstu, prasības pedagogiem nepieciešamajai izglītībai un profesionālajai kvalifikācijai atbilstoši pedagogu profesijām un pedagogu profesionālajai pilnveidei nosaka Ministru kabineta noteiktā kārtība.

15. Maksu par vidējās izglītības ieguvi valsts vai pašvaldību dibinātā izglītības iestādē sedz no valsts un pašvaldības budžeta Ministru kabineta noteiktajā kārtībā.

16. Pedagogu darba samaksas kārtību un zemāko darba samaksas apmēru par vienu likmi nosaka Ministru kabinets.

17. Apmaksājamo stundu skaitu nedēļā 10. – 12.klasei plāno un aprēķina saskaņā ar normatīvajos aktos noteikto un atbilstoši mācību priekšmetu un mācību stundu plānam.

18. Mācību satura apguvei izmantojamo mācību līdzekļu uzskaitījums tiek noteikts katra mācību priekšmeta programmā.

19. Higiēnas prasības vispārējās pamatizglītības iestādēm (tajā skaitā iestādes ēkai, telpām un to iekārtojumam, apkurei, ventilācijai, apgaismojumam, mēbeļu augstuma atbilstībai u.c.) nosaka Ministru kabineta noteiktajā kārtībā.

Iekšlietu ministrs,

izglītības un zinātnes ministra

pienākumu izpildītājs R.Kozlovskis

Iesniedzējs:

Iekšlietu ministrs,

izglītības un zinātnes ministra

pienākumu izpildītājs R.Kozlovskis

Vizē:

Valsts sekretāre S.Liepiņa

23.04.2013.

 696

 I.Īvāne

67047849, ineta.ivane@izm.gov.lv